Stærekassen ved Aabybro er i stykker. I hvert fald blitzer den fuldstændig umotiveret, dem der kommer kørende, også selvom fartgrænsen bliver overholdt. Så der er ikke grund til at frygte, at man netop har mistet halvdelen af julegavebudgettet til en fartbøde - højst sandsynligt skyldes blitzen en fejl. Se blitzen gå af her. TV2 Nord arbejder på at få en kommentar fra Vejdirektoratet, der netop har sendt en reparatør ud. Fejlen har ifølge vores oplysninger været der hele weekenden. TV2 Nords udsendte på stedet blev i hvert fald blitzet på trods af, at fartgrænsen blev overholdt. Det er kun stærekassen i den ene side af vejen, der er i stykker. Det er den der blitzer, når man kører vestpå og altså ind mod Aabybro.

Opsummering:
Man skal ikke nødvendigvis frygte en bøde - hvis man er blitzet, kan det skyldes en fejl.